Gunnar Mehla

Gunnar Mehla (født 4. april 1947 i Heddal i Telemark) er norsk kusk og tidligere profesjonell travtrener. Mehla startet sin karriere på Forus Travbane i 1968, og har siden den gang startet i 12 739 løp, der han av disse har vunnet 1 223. Travtreneren har i karrieren sin kjørt inn over 20 831 379,- i premier. I 1971 ble han Forus-Champion med 69 seire. Mehla er aktiv kusk og kjører hest på norske baner. 

Høydepunktet i karrieren var i perioden 1987–1992 som travtrener og kusk for hesten Siggy Star. Han kjennes igjen på travbanen med draktfarge gul med blått skulderstykke. Gunnar Mehla bor i dag på Eiganes i Stavanger med sin familie. Han er den eldre broren til travtreneren Asbjørn Mehla.

 Referanser 

Kategori:Norske travkusker
Kategori:Norske travtrenere